கொஞ்சிவிளை யாடவிட்டால் நல்ல தாகும் கூறுகநீர் விடை"என்றான். அதனைக் கேட்டு நெஞ்சில்வைத்தே வீரப்பன், "வேண்டு மானால் நிகழ்த்துவோம், நடப்பதெல்லாம் அறிய வேண்டும்; வஞ்சமுற்ற நரிக்கண்ணன் ஆட்கள், எந்த வழிச்சென்றார் என்பதையும் காண்போம்" என்றான்.  "கொண்டுவந்த பேைழையினை மகனி டத்தில் கொடுப்பதெனில் நான்கொடுத்தால் சிக்கல் உண்டாம். பண்டெனது செயலைஅவன் அறிய நேரும்; பாண்டியனார் பரிசினையும் வெறுப்பான்" என்று தொண்டுகிழ வன்புகன்றான்! "மகனி டத்தில் சொல்லாமல் பிறர்கையால் கொடுப்பீர்" என்றே அண்டையிலே இருந்தஅவன் சொல்ல; ஆம்ஆம் அதுநன்று நன்றென்றான் அவ்வீ ரப்பன்! இயல் 57 